חיים ילין (פוליטיקאי)

חיים ילין (מימין) עם [[שגריר ארצות הברית בישראל, דן שפירו, דצמבר 2012]]
חיים ילין נואם בכנס שדרות לחברה במכללה האקדמית ספיר
חיים יֶלין (נולד ב-12 באוגוסט 1958) הוא איש ציבור ישראלי, כיהן כראש המועצה האזורית אשכול בין השנים 2007–2015 וכחבר הכנסת מטעם מפלגת יש עתיד בין השנים 2015–2019. 

==ביוגרפיה==
ילין נולד בבואנוס איירס, בירת ארגנטינה, במשפחה ציונית. בין גיל 3 ל-6 חי בישראל. בהיותו בן 8 התגרשו הוריו. בגיל 18 עלה לישראל עם קבוצת "אתגר", שחצי מחבריה הצטרפו לקיבוץ החותרים וחציים לבארי. שירת בצה"ל כחייל בודד בתפקיד מדריך בקורס מפקדי טנקים.

השלים תואר ראשון בכלכלה וניהול ממכללת ספיר ומאוניברסיטת בן-גוריון בנגב. בתום שירותו הצבאי, הצטרף כחבר לקיבוץ בארי. כעבור שנים, כאשר קיבוץ נחל עוז נקלע למשבר, והיה על סף פשיטת רגל, התבקש לעבור אליו כדי לעזור לשקמו. הוא שימש יושב ראש הקיבוץ ובהמשך, שימש יושב ראש גם בקיבוצים להב ומשאבי שדה.

=== פעילות ציבורית ===
בנובמבר 2007 נבחר לראשונה לתפקיד ראש המועצה אזורית אשכול, וב-2012 נבחר לקדנציה שנייה ברוב של 91%. במהלך כהונתו ערך צה"ל את מבצעי עופרת יצוקה, עמוד ענן וצוק איתן, שבמהלכם נאלץ להתמודד עם ירי של רקטות ופצמ"רים אל יישובי המועצה האזורית. במבצע צוק איתן נחשפה תשתית מנהרות הלחימה של החמאס המאיימות על יישובי עוטף עזה. איומים אלה שיבשו את שגרת החיים ביישובי המועצה וביישובים נוספים במהלך המבצע, גרמו להרוגים ופצועים ולנזק רב. נוסף לדאגות ציבוריות אלה, בנו, ששירת כלוחם במבצע, נפצע קל ואושפז לימים אחדים בבית החולים.

לקראת הבחירות לכנסת העשרים הצטרף ילין למפלגת "יש עתיד" והוצב במקום השביעי. לאחר שהרשימה זכתה ב-11 מושבים, נבחר ילין לכנסת. שימש כחבר בוועדת המדע והטכנולוגיה של הכנסת וכיהן כיושב-ראש השדולה למען השלטון המקומי, יושב-ראש השדולה לעוטף ישראל וכיושב-ראש השדולה החקלאית.

בראשית 2019, לקראת הבחירות לכנסת ה-21, הודיע ליו"ר מפלגתו יאיר לפיד כי הוא עוזב את מפלגת יש עתיד ולא יתמודד מטעמה לכנסת. ב-20 בפברואר 2019 שוריין במקום ה-10 ברשימת העבודה. המפלגה זכתה בשישה מנדטים וילין לא נכנס לכנסת.

לאחר פיזור הכנסת העשרים ואחת בסוף מאי 2019 ולקראת הבחירות לכנסת ה-22, הודיע ילין כי הוא מוותר על השריון ברשימת העבודה לכנסת שקיבל מהיו"ר הפורש אבי גבאי, וכי הוא פורש מהחיים הפוליטיים.

==עמדותיו==
ילין תמך בתוכנית ההתנתקות, אך לימים טען שזאת הייתה טעות והיה צריך לצאת אך ורק בהסכם. האשים בשנת 2018 את ממשלת ישראל בחוסר נחישות להילחם בטרור מרצועת עזה, ובהישענות על החוסן של תושבי עוטף עזה. 

==הוקרה==
ילין הוא בעל תואר דוקטור לשם כבוד מאוניברסיטת רייכמן ומאוניברסיטת בר-אילן, שניהם משנת 2024.

==חיים אישיים==
ילין הוא תושב בארי. נשוי לאמנית זיוה ילין, אמנית ואוצרת. לזוג ארבעה ילדים.

==קישורים חיצוניים==

* 
* אורה ערמוני, עופר קול, [https://web.archive.org/web/20140903072639/http://www.kibbutz.org.il/itonut/2003/haver/030312.yelin.htm חיים ידליק את האורות], "הקיבוץ", 13 במרץ 2003
* שמוליק עצמון, [http://www.caha-ze.lanegev.co.il/cacha-ze_73.pdf אף פעם לא הייתי סוליסט], באתר ככה זה, ינואר 2010
* 
* נחמן גלבוע, [https://web.archive.org/web/20140903072319/http://www.kibbutz.org.il/cgi-webaxy/item?131233 חיים ילין: בחרתי לפנות את הכיסא], "הזמן הירוק", 12 בדצמבר 2013
* 
* 
* 
* מזל מועלם, [http://www.al-monitor.com/pulse/iw/contents/articles/originals/2015/06/haim-jelin-interview-yesh-atid-gaza-war-netanyahu-diplomatie.html ח"כ ילין: הופתעתי מהבורות של חברי ועדת שאבס על ישראל], באתר אל-מוניטור, 16 ביוני 2015
* 
* 
* 
* 
* 

==הערות שוליים==

קטגוריה:בארי: חברי הכנסת
קטגוריה:בואנוס איירס: אישים
קטגוריה:בוגרי אוניברסיטת בן-גוריון בנגב
קטגוריה:בוגרי המכללה האקדמית ספיר
קטגוריה:חברי הכנסת העשרים
קטגוריה:חברי הכנסת מטעם יש עתיד
קטגוריה:ישראלים ילידי ארגנטינה
קטגוריה:מקבלי תואר דוקטור לשם כבוד מאוניברסיטת בר-אילן
קטגוריה:מקבלי תואר דוקטור לשם כבוד מאוניברסיטת רייכמן
קטגוריה:עולים בשנות ה-1970
קטגוריה:ראשי המועצה האזורית אשכול
קטגוריה:ישראלים שנולדו ב-1958